यारी भन्सार कार्यालयद्वारा दोब्बर राजस्व असुली
नेपाल र चीनको सिमाना हिल्सामा स्थापना भएको यारीनाका भन्सार कार्यालयले हालसम्म दोब्बर राजस्व असुली गरेको पाइएको छ । कार्यालयलाई विभागले दिएको लक्ष्यभन्दा बढी राजस्व असुली गर्न कार्यालय सफल भएको हो ।
राजन रावतहुम्ला, जेठ ९ गते । नेपाल र चीनको सिमाना हिल्सामा स्थापना भएको यारीनाका भन्सार कार्यालयले हालसम्म दोब्बर राजस्व असुली गरेको पाइएको छ । कार्यालयलाई विभागले दिएको लक्ष्यभन्दा बढी राजस्व असुली गर्न कार्यालय सफल भएको हो ।कार्यालय प्रमुख रामराज जैसीले आर्थिक वर्षको ११ महिना पुग्दा विभागले कार्यालयलाई दिएको लक्ष्यभन्दा दोब्बर बढी राजस्व असुल गर्न सफल भएको बताउनुभयो ।उहाँले हालसम्म ११ लाख ५५ हजार ३९० रुपियाँ राजस्व असुली गर्न कार्यालय सफल भएको औंल्याउनुभयो । जब कि विभागले यस वर्ष पाँच लाख ३७ हजार रुपियाँ लक्ष्य दिएको थियो । उहाँले डेढ महिनाभन्दा बढी समय अझै बाँकी भएको कारण राजस्व असुली अझै वृद्धि हुने बताउनुभयो । यो बिचमा हिमपातका कारण पाँच महिना कार्यालय बन्द थियो । त्यतिबेला हिमपातका कारण चीनको ताक्लाकोटबाट सामान आउने कार्य बन्द भएको थियो । उहाँले कार्यालय पुनः सुचारु भएको बताउनुहुँदै राजस्व असुली समेत सुरु भएको बताउनुभयो । २०७९ साल वैशाख १८ गतेबाट कोरोनापछि चीनबाट सामान आयात सुरु भएको थियो । यसमा विशेष गरी सिमेन्ट, छड, सरिया, प्लाइउड आयात हुने गरेको छ भने लत्ताकपडा र दैनिक उपभोग्य सामग्री पनि आयात हुने गरेको उहाँले बताउनुभयो । 